P6_TA(2005)0263

Aafrika-Euraasia rändveelinnud *

Euroopa Parlamendi õigusloomega seotud resolutsioon ettepaneku kohta võtta vastu nõukogu otsus Aafrika ja Euraasia rändveelindude kaitse kokkuleppe sõlmimise kohta Euroopa Ühenduse poolt (KOM(2004)0531 - C6-0048/2005 - 2004/0181(CNS))

(Nõuandemenetlus)

Euroopa Parlament,

- võttes arvesse ettepanekut võtta vastu nõukogu otsus (KOM(2004)0531) [1];

- võttes arvesse Aafrika ja Euraasia rändveelindude kaitse kokkulepet;

- võttes arvesse Euroopa Ühenduse asutamislepingu artikli 175 lõiget 1 ja artikli 300 lõike 2 esimese lõigu esimese lauset;

- võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga (C6-0048/2005);

- võttes arvesse õiguskomisjoni arvamust esitatud õigusliku aluse kohta;

- võttes arvesse kodukorra artiklit 51, artikli 83 lõiget 7 ja artiklit 35;

- võttes arvesse keskkonna-, rahvatervise- ja toiduohutuse komisjoni raportit (A6-0187/2005),

1. kiidab heaks ettepaneku nõukogu otsus muudetud kujul vastu võtta ja kiidab heaks kokkuleppe sõlmimise;

2. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide valitsustele ja parlamentidele.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Volitus 1

võttes arvesse Euroopa Ühenduse asutamislepingut, eriti selle artikli 175 lõiget 1 koostoimes artikli 300 lõike 2 esimese lõigu esimese lausega ja lõike 3 esimese lõiguga, | võttes arvesse Euroopa Ühenduse asutamislepingut, eriti selle artikli 175 lõiget 1 koostoimes artikli 300 lõike 2 esimese lõigu esimese lausega, artikli 300 lõike 3 esimese lõiguga ja artikli 300 lõikega 4, |

Muudatusettepanek 2

Põhjendus 5 a (uus)

| (5 a) Rändveelindudel on oluline osa ülemaailmses liikide mitmekesisuses ning neid tuleks - kooskõlas 1992. aasta bioloogilise mitmekesisuse konventsiooniga - tulevaste põlvkondade jaoks säilitada. |

Muudatusettepanek 3

Põhjendus 7 a (uus)

| (7 a) Kui komisjon lepib ühenduse nimel ja oma volituste piires kokku kokkuleppe lisas 3 nimetatud tegevuskava muudatused, peaks ta eriti arvestama kokkuleppe III artikli lõikes 2 loetletud kaitsemeetmetega. |

Muudatusettepanek 4

Artikkel 3

Komisjoni volitatakse pidama ühenduse nimel läbirääkimisi seoses kõikide kokkuleppe IV artikliga ettenähtud tegevuskava muudatustega ja X artikliga ettenähtud kokkuleppemuudatustega ning kinnitama kõnealused muudatused. Komisjon peaks kõnesolevate läbirääkimiste korral nõu pidama nõukogu määratud erikomiteega. Sellega tagatakse, et kokkuleppe alusel vastuvõetud otsused on kooskõlas olemasolevate ühenduse õigusaktidega ja ühenduse poliitika eesmärkidega. | Komisjoni volitatakse kinnitama ühenduse pädevusse kuuluvate objektide osas ühenduse nimel kokkuleppe lisade muudatusi, mis võetakse vastu X artikli lõike 5 alusel. |

| Komisjoni toetab kõnesoleva ülesande läbiviimisel nõukogu määratud erikomitee. Kui mingit kokkuleppe lisade muudatust ei ole vastavatesse ühenduse õigusaktidesse üheksakümne päeva jooksul alates selle vastuvõtmisest kokkuleppeosaliste konverentsil üle võetud, teeb komisjon kõnealuse muudatuse suhtes reservatsiooni kokkuleppe depositaarile saadetava kirjaliku teatise kaudu vastavalt kokkuleppe X artikli lõikele 6. Kui muudatus seejärel ühenduse õigusaktidesse üle võetakse, võtab komisjon reservatsiooni viivitamatult tagasi. |

[1] ELTs seni avaldamata.

--------------------------------------------------